पाएं अपने शहर की ताज़ा ख़बरें और फ्री ई-पेपरडाउनलोड करें
पुलिस ने रविवार शाम सिविल अस्पताल में लोहे की पाइप चोरी करते तीन युवकों को गिरफ्तार कर लिया जबकि चौथा साथी फरार हो गया। दरअसल सिविल अस्पताल में रेनोवेशन चल रही है। शाम 6 बजे अस्पताल में लोहे के पाइप बेचने के लिए ठेकेदार के कर्मचारी ने कबाड़ियों को बुला लिया। तभी कबाड़ी ने लोहे के सभी पाइप गाड़ी में रख लिए।
इस दौरान उन्हें किसी ने देख लिया और पास ही स्थित पूर्व पार्षद की डेयरी में सूचना दे दी। लोगों ने तीन युवकों को काबू कर लिया जबकि ठेकेदार का कर्मी फरार हो गया। तीनों आरोपी नकोदर के रेलवे स्टेशन के पास रहने वाले हैं। थाना सिटी प्रभारी जितेंद्र कुमार ने बताया कि फरार युवक की तलाश में पुलिस छापेमारी कर रही है। सभी के खिलाफ केस दर्ज किया जाएगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn